Alex (29), Taliansko: Žije s priateľkou, v karanténe spolu strávili 3 mesiace
S mojou partnerkou sme boli v karanténe skoro tri mesiace. Žijeme v jednej domácnosti, ale väčšinou sa míňame, pretože ja pracujem na zmeny. Neboli sme zvyknutí tráviť spolu toľko času ako počas karantény. Ani jeden z nás nechodil do práce, a preto sme si museli na seba zvyknúť. Sme spolu päť rokov, pričom náš občasný sexuálny život sa stal rutinou.
Keď sme museli zostať doma, vrhli sme sa teda bezhlavo do denného sexovania. Spočiatku to bolo vzrušujúce. Robili sme to v celom byte a na miestach, na ktorých nás to dovtedy ani len nenapadlo. Po pár týždňoch sme však vrátili k našim starým vzorcom. Ku koncu karanténneho obdobia sme nemali sex aj niekoľko týždňov a sme s tým v pohode.
Zistil som, že moja sexuálna túžba sa mení z týždňa na týždeň. Jeden týždeň som super nadržaný, no budúci týždeň by ste zo mňa nevydolovali ani jednu spermiu. Karanténne obdobie nás napriek tomu zblížilo. Spoločne sme si varili, pozerali filmy na Netflixe, viac sme komunikovali. Dokonca sme sa rozprávali aj o našej budúcnosti. Čo sa týka sexu, pochopili sme, že menej je niekedy viac. Že nie je dôležité ako často, ale aký kvalitný sex máte.